joelniklaus/EU_Wikipedias huggingface dataset:
Jacob Middleton

Jacob Middleton (s. 2. tammikuuta 1996 Alberta) on kanadalainen jääkiekkoilija. Puolustajana pelaava Middleton edustaa pääasiassa AHL-joukkue San Jose Barracudaa. Kausien 2016-2020 aikana, Middleton on pelannut 205 AHL-runkosarjaottelus, joissa on tehnyt 13 maalia 49 syöttöä eli 62 tehopistettä.  AHL-pudotuspeleissä hän on pelannut 21 ottelua, joissa on tehnyt viisi syöttöä. Lisäksi Middleton on kausien 2018-2020 aikana pelannut NHL-seura San Jose Sharksissa seitsemän runkosarjaottelua, joissa on tehnyt yhden syötön.

Lähteet
 https://www.hockeydb.com/ihdb/stats/pdisplay.php?pid=160296
 https://www.nhl.com/player/jacob-middleton-8478136
 https://www.theahl.com/stats/player/6310/61/jacob-middleton

Kanadalaiset jääkiekkoilijat
San Jose Sharksin pelaajat
Vuonna 1996 syntyneet
Elävät henkilöt
Houston Aeros (WHA)

Houston Aeros oli Texasilainen jääkiekkoseura, joka pelasi WHA-liigassa vuosina 1972-1978. Alkuperäisesti Aeros sijaitsi Ohion Daytonissa, josta seura siirtyi Houstoniin. Houstonissa Aerosista tuli yksi WHA:n menestyneimmistä joukkueista voittaen Avco World Trophyn vuosina 1974 ja 1975. Se voitti myös läntisen divisioonan mestaruuden neljä kertaa peräkkäin vuosina 1974-1977. Houston Aeros lopetti toimintansa vuonna 1978, kun WHA yhdistyi National Hockey Leaguen kanssa. 

Kuuluisia Houston Aerosin pelaajia ovat muun muassa Gordie Howe ja hänen poikansa Mark ja Marty.

Lähteet

WHA-seurat
Entiset jääkiekkoseurat
Vuonna 1972 perustetut urheiluseurat
Inari (ravintola)

Inari on Helsingissä Albertinkadulla sijaitseva ravintola. Se avautui kesällä 2018, ja sitä pitää ravintoloitsija-kokki Kim Mikkola. Ravintolan toinen omistaja Johan Borgar on aiemmin työskennellyt Chef & Sommelier -ravintolassa. Inarin annoksissa yhdistellään suomalaisia ja aasialaisia raaka-aineita ja tekniikkoja. Ravintolan nimi viittaa japanilaiseen tarustoon, jossa Inari on riisin, hedelmällisyyden ja yleisen hyvän henki. Inarille myönnettiin helmikuussa 2020 yksi Michelin-tähti. Saman vuoden maaliskuussa ravintola saavutti kolmannen sijan ruoka-alan ammattilaisten Suomen 50 parasta ravintolaa -äänestyksessä.

Lähteet

Ravintolat Helsingissä
Absorptiojääkaappi

Absorptiojääkaappi on vaihtoehto kompressorilla toimivalle jääkaapille paikoissa, joissa verkkovirran käyttö ei ole mahdollista. Absorptiojääkaapin toiminta perustuu ammoniakin, veden ja vedyn ja näiden aineiden seosten kemiallisiin ominaisuuksiin. Absorptiolämpöpumppuun perustuvassa jääkaapissa ei ole mekaanisesti liikkuvia osia. Siksi se on lähes äänetön. Kaapissa oleva keitin tarvitsee lämmönlähteen, joka kesämökeillä, veneissä tai matkailuautoissa on yleensä nestekaasuliekki tai akusta saatavalla sähkövirralla toimiva lämmitin.

Historia 
Ferdinand Carré keksi absorptio-kylmennyksen vuonna 1858. Siinä kylmeneminen saatiin aikaan rikkihapon ja veden avulla. Ruotsalaisten tekniikan opiskelijoiden Baltzar von Platenin ja Carl Muntersin vuonna 1922 kehittämään järjestelmään kuuluivat ammoniakki ja vesi sekä apuaineena vety. Nykyiset absorptiojääkaapit toimivat näillä kolmella aineella.

Toimintaperiaate 
Absorptiojääkaappi toimii kemiallisesti ilman mekaanisia osia. Järjestelmän kemialliset aineet ovat ammoniakki, vesi ja vety. Vety toimii apuaineena, joka tasoittaa painetta prosessin eri vaiheissa. Pienet paineenvaihtelut ovat tärkeitä tehokkaan kylmennyksen aikaansaamiseksi. Vesi absorboituu eli imeytyy ammoniakkiin matalassa lämpötilassa ja paineessa. Vesi vapautuu ammoniakista korkeassa paineessa ja lämpötilassa. Apuaineena voidaan vedyn sijaan käyttää esim. heliumia, mutta se heikentää systeemin tehokkuutta (COP-lukua).

Jääkaappia kylmentävä kierto on seuraava:

 Ammoniakki-vesiseos kuumennetaan keittimessä esim. nestekaasuliekillä. Ammoniakki alkaa kuplia ja nostaa seosta putkessa ylöspäin. Tämän kemiallisen pumpun yläosassa vesi lähtee virtaamaan toista putkea pitkin alaspäin ja ammoniakki irtaantuu seoksesta ylöspäin virtaavana kaasuna.
 Ammoniakkikaasu saapuu jääkaapin takana olevaan lauhdutinputkistoon ja jäähtyy muuttaen olomuotonsa nesteeksi.
 Nestemäinen ammoniakki siirtyy jääkaapin sisälle höyrystimeen, jossa vetykaasu alentaa ammoniakin painetta. Ammoniakki höyrystyy ja kylmenee. Prosessi vaatii lämpöä, jonka se ottaa jääkaapin sisältä. Näin kaapin sisältö kylmenee.
 Osa vedystä sekoittuu ammoniakkiin. Tämä seos laskeutuu imeyttimeen. Sinne virtaa myös (kohdassa 1) ammoniakista poistunut vesi, jota on matkalla jäähdytetty. Viileä vesi ja ammoniakki imeytyvät (absorboituvat) toisiinsa. Vety irtoaa samalla ammoniakista ja nousee kaasuna putkea pitkin takaisin höyrystimeen.

Lähteet 

Lämpöpumput
Kylmätekniikka
Säilytyskalusteet
Eleanor Farjeon

Eleanor Farjeon (13. helmikuuta 1881 Lontoo – 5. kesäkuuta 1965 Hampstead, Lontoo) oli englantilainen kirjailija ja runoilija, erityisesti lasten kirjojen kirjoittaja.

Elämä ja työ 
Farejon oli romaanikirjailijan tytär ja amerikkalaisen näyttelijän lapsenlapsi. Jo lapsena hän tutustui ooppera- ja teatterimaailmaan ja 16-vuotiaana hän kirjoitti oopperalibreton, jonka hänen veljensä Harry sävelsi. Hän kirjoitti useita lastenkirjoja, ja niistä hänet palkittiin Hans Christian Andersen -palkinnolla 1956. Hän on kirjoittanut myös aikuisille tarkoitettuja kirjoja. Hänen nimelleen on Englannissa perustettu 1966 lastenkirjapalkinto The Eleanor Farjeon Award.

Kenties tunnetuin hänen kirjoittamistaan teksteistä on laulu "Morning has broken". Vuonna 1925 ilmestyi Englannissa pieni laulukirja Songs of Praise, jossa oli lauluja koko englanninkielisestä maailmasta. Kirjasta tuli suosittu ja siitä otettiin laajennettu painos 1931. Siihen Songs of Praisen toimittaja halusi Farjeonin kirjoittavan tekstin, jossa kiitettäisiin uudesta päivästä. Kirja oli ilmestyessään erilainen kirja, sillä se ei edustanut mitään tiettyä uskonnollista yhteisöä. Siten siitä tuli suosittu kouluissa, ja sitä käytettiin eri uskonnollisissa yhteisöissä. Farjeon sai innostuksen lauluunsa sävelmästä. Skotlantilainen ylämaalainen, kiertelevä trubaduuri oli aikanaan laulanut sitä, ja se oli merkitty muistiin gaelinkieliseen laulukirjaan 1800-luvun lopulla. Sävelmä on alkuaan liittynyt joululauluun "Child in the manger, Infant of Mary". Anglosaksisessa maailmassa useimmilla sävelmillä on nimi, ja tämä sävelmä tunnetaan nimellä ”Bunessan”.

Laulussa oli alkuaan kuusi säkeistöä  Se on yksi tunnetuimmista hengellisistä lauluista, ja Cat Stevensin tulkinta siitä oli 1970-luvun alkupuolella pitkään Yhdysvaltojen pop-listoilla suosituimpien laulujen joukossa.

Laulusta on useita suomennoksia. Se on Suomen evankelis-luterilaisen kirkon virsikirjassa virsi 967 ”Nousta sain aamuun” (suom. Matti Kolehmainen 1971). Ruotsin kirkon virsikirjassa se on virsi 181 "Aamu on tullut, usva jo haihtuu" (suom. Anna-Mari Kaskinen 1995). Laulusta on myös profaaneja tulkintoja, kuten Chrisse Johanssonin sanoitus ”Huomenta aamu” ja Hectorin ”Särkyneet aamut”.

Suomennetut teokset
 Lasinen riikinkukko (The little bookroom), suom. Yrjö Kivimies, Helsinki: Otava 1958.
Runo
 Yö ei luokses jää, suom. Kirsi Kunnas, teoksessa: Kuka on nähnyt tuulen, Helsinki: WSOY 2010 ISBN 978-951-0-36461-1

Lähteet 

Englantilaiset kirjailijat
Vuonna 1881 syntyneet
Vuonna 1965 kuolleet
Englantilaiset virsirunoilijat
Lemmikkien salainen elämä 2

Lemmikkien salainen elämä 2 on vuonna 2019 julkaistu yhdysvaltalainen 3D-tietokoneanimoitu komediaelokuva, jonka on tuottanut Illumination. Elokuvan on ohjannut Chris Renaud yhteistyössä Jonathan del Valin kanssa ja käsikirjoittanut Brian Lynch. Se on jatkoa elokuvalle Lemmikkien salainen elämä (2016). Elokuvan alkuperäisinä ääninäyttelijöinä toimivat Patton Oswalt (korvaa Louis CK:n), Kevin Hart, Eric Stonestreet, Jenny Slate, Tiffany Haddish, Lake Bell, Nick Kroll, Dana Carvey, Ellie Kemper, Chris Renaud, Tara Strong, Michael Beattie, Hannibal. Buress, Bobby Moynihan ja Harrison Ford . 

Universal Pictures julkaisi elokuvan elokuvateattereissa Yhdysvalloissa 7. kesäkuuta 2019. Suomessa elokuvan ensi-ilta oli 26. kesäkuuta 2019. Elokuva on saanut kriitikoilta sekalaisia arvosteluja ja tuottanut maailmanlaajuisesti 429,4 miljoonaa dollaria 80 miljoonan dollarin tuotantobudjettiin nähden, mikä on vähemmän kuin puolet edeltäjästään.

Lähteet 

Universal Picturesin elokuvat
New Yorkissa tapahtuvat elokuvat
Yhdysvaltalaiset komediaelokuvat
Vuoden 2019 yhdysvaltalaiset elokuvat
Yhdysvaltalaiset animaatioelokuvat
Kjell-Rune Milton

Kjell-Rune Milton (s. 26. toukokuuta 1948 Uumaja) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta talviolympialaisissa 1972 sekä viisissä MM-kilpailuissa, joissa hän saavutti kaksi MM-hopeaa ja kolme MM-pronssia. Seuratasolla Milton pelasi kotimaansa lisäksi Saksassa ja Norjassa.

Lähteet 

Ruotsalaiset jääkiekkoilijat
Vuonna 1948 syntyneet
Elävät henkilöt
Giovanni Pellegrini

Carlo Giovanni Battista Pellegrini (1866–1937) oli italialainen taidemaalari ja olympiavoittaja.

Pellegrini opiskeli maalaustaidetta Milanon Accademia di Belle Arti di Breran -oppilaitoksessa, kunnes asettui asumaan Sveitsin Geneveen, jossa maalasi usein öljyväreillä ja temperalla talvisia maisemia Engadinista.

Hän osallistui vuoden 1912 Tukholman olympialaisiin, joissa voitti olympiakultaa maalaustaiteesta talviurheilua käsittelevällä friisimaalauksellaan Winter Sports. Jugendtyylisessä teoksessa esiintyi värikkäisiin talviasuihin pukeutuneita ihmisiä, jotka harrastivat talviurheilulajeja lumisella jäätiköllä. Hän lahjoitti kultamitalinsa Comon maakunnan Erban kylän Fasistiselle yhteisölle vuonna 1935.

Lähteet

Italialaiset olympiavoittajat
Italialaiset taidemaalarit
Vuonna 1866 syntyneet
Vuonna 1937 kuolleet
Topias Vilén

Topias Vilén (s. 1. huhtikuuta 2003 Lahti) on suomalainen jääkiekkopuolustaja, joka pelaa SM-liigajoukkue Pelicansissa lainalla NHL-seura New Jersey Devilsista.

Ura

Seuraura 
Vilén aloitti jääkiekkoilun 4-vuotiaana hollolalaisessa Pelicans 2000:ssa. Hän siirtyi juniorina sittemmin Kiekkoreippaaseen ja sieltä edelleen Pelicansiin. Kaudella 2017–2018 Vilén oli C-nuorten SM-karsinnoissa joukkueensa tehokkain puolustaja tehoilla 4+10=14. Ylemmässä jatkosarjassa hän teki maalin ja antoi kolme maalisyöttöä.

Kaudella 2019–2020 Vilén debytoi miesten peleissä. Hän pelasi alkukauden pääasiassa Pelicansin A-nuorissa. Vain 16-vuotias Vilén pelasi ensimmäisen ja kauden ainoaksi jääneen SM-liigaottelunsa 18. tammikuuta 2020 JYPiä vastaan. Hänet merkittiin heti Pelicansin ykköspuolustajapariin vasta neljättä liigaotteluaan pelanneen Matias Rajaniemen viereen. Vilén sai ottelussa jääaikaa 15.06 minuuttia ja hän keräsi teholukeman –1. Vilén pelasi kauden aikana myös kolme ottelua lainalla Mestis-joukkue Heinolan Peliitoissa tehden yhden syöttöpisteen.

Vilén teki huhtikuussa 2020 kaksivuotisen Pelicansin kanssa kaksivuotisen SM-liigasopimuksen. Hän teki liigauransa avausmaalin uransa kuudennessa ottelussa kauden 2020–2021 kymmenennellä kierroksella 30. lokakuuta 2020 Porin Ässiä vastaan. Vain 17-vuotias Vilén murtautui kauden aikana miesten peleihin ja hän pelasi SM-liigassa varsinaisen tulokaskautensa aikana 35 runkosarjaottelua tehopistein 4+7=11, kunnes runkosarjan lopulla Pelicans päästi Vilénin alle 18-vuotiaiden MM-kilpailuihin. Hän pelasi kauden aikana myös kuusi ottelua lainalla Pelittojen Mestis-joukkueessa.

New Jersey Devils varasi Vilénin viidennellä kierroksella vuorolla numero 129. NHL:n varaustilaisuudessa 2021. Heinäkuussa 2021 hänen sopimustaan Pelicansin kanssa jatkettiin vuodella kevääseen 2023 saakka. Toukokuussa 2022 Vilén teki Devilsin kanssa kolmivuotisen NHL-tulokassopimuksen. Samana päivänä Pelicans vahvisti hänen jatkavan joukkueessa lainalla kaudella 2022–2023.

Maajoukkueura 
Vilén pelasi alle 18-vuotiaiden MM-kilpailuissa vuonna 2021, jolloin hän toimi Suomen varakapteenina. Vilén pelasi myös World U-17 Hockey Challengessa vuonna 2019. Yhteensä hän on pelannut 39 poikien maaottelua.

Muuta 
Vilénin isoveli Elias pelaa hyökkääjänä Topiaksen joukkuetoverina Pelicansissa.

Tilastot

Lähteet

Viitteet 

Suomalaiset jääkiekkoilijat
Pelicansin pelaajat
New Jersey Devilsin pelaajat
New Jersey Devilsin varaamat pelaajat
Vuonna 2003 syntyneet
Elävät henkilöt
Anni Alakoski

Anni Alakoski (s. 21. marraskuuta 1997 Reisjärvi) on suomalainen maastohiihtäjä. Hän on edustanut Reisjärven Pilkettä ja Kainuun Hiihtoseuraa. Häntä valmentaa Mikko Virtanen. Alakosken äiti on Anne Alakoski (os. Piispanen), joka on Suomen ensimmäinen hopeasompavoittaja vuodelta 1972.

Ensimmäisen yleisen sarjan SM-mitalin Alakoski saavutti parisprintissä 2020, pronssia Kainuun Hiihtoseuran joukkueessa yhdessä Anne Kyllösen kanssa Suomen-mestaruuskilpailussa 2020. Kaudelle 2022–2023 Alakoski valittiin B-maajoukkeen valmennusryhmään. Maailmancupin sprinttihiihdossa Ruotsin Ulricehamnissa tammikuussa 2021 Alakoski hiihti ensimmäisen kerran maailmancup-pisteille sijoituttuaan 30:nneksi.

Lähteet 
 https://tulokset.hiihtoliitto.fi/urheilijat/anni-alakoski/
https://www.fis-ski.com/DB/general/results.html?sectorcode=CC&competitorid=189450&raceid=36533

Viitteet 

Vuonna 1997 syntyneet
Suomalaiset maastohiihtäjät
Elävät henkilöt
Nexus 6P

Nexus 6P on Googlen Nexus-sajaan kuuluva älypuhelin, jonka on valmistanut Huawei. Se julkaistiin vuonna 2015. Älypuhelimessa on 5,7 tuuman näyttö ja sormenjälkilukija. Puhelimen takakuori on metallia, ja sen käyttöjärjestelmä on Android 6.0 Marshmallow. Tallennustilaa on 32, 64 tai 128 gigatavua. Puhelimen etukameran tarkkuus on 8 megapikseliä ja takakameran 12 megapikseliä. Suoritin on Qualcommin Snapragon 810.

Kuvia

Lähteet 
 

Vuoden 2015 matkapuhelimet
Google
Huawein matkapuhelimet
Android-pohjaiset laitteet
Nyrkkeily ilman hanskoja



Historia 
Nyrkkeily ilman hanskoja on nyrkkeilyn alkuperäinen muoto, joka on läheistä sukua muinaisille kamppailulajeille. Siihen sisältyy kahden henkilön ottelu ilman hanskoja tai muita käsipehmusteita. Viimeisen kerran nyrkkeilyn maailmanmestaruudesta oteltiin 1889 John L. Sullivanin ja Jake Kilrainin välillä. Ottelu päättyi 75. erässä Sullivanin voittoon.

Lajin elpyminen nykyaikana 
Kesällä 2018 Cheyennen kaupungissa, Wyomingin osavaltiossa, Yhdysvalloissa järjestettiin ensimmäinen laillinen paljaskäsin käyty nyrkkeilytapahtuma.

Paljaskäsinyrkkeily populaarikulttuurissa 
Hanskatonta nyrkkeilyä on mm. elokuvissa Haastaja [Hard Times] (1975) & Mies San Fernandosta [Every Which Way but Loose] (1978) ja Lällärit lakoon [Any Which Way You Can] (1980).

Lajin vaarat 
Ottelija Justin Thornton kuoli viikkojen sairaalassa virumisen jälkeen, tultuaan tyrmätyksi elokuun 20. päivä 2021.

Katso myös 
 Nyrkkeilyn historia

Kirjallisuutta 
  Gorn, Elliott J.: The Manly Art: Bare-Knuckle Prize Fighting in America. Cornell University Press. 2010. ISBN 978-0801476082.

Lähteet

Aiheesta muualla 
 Amerikan paljaskäsinyrkkeilyliiton sivusto 

Nyrkkeily
Samuel Columbus

Samuel Jonae Columbus, (s. 24. huhtikuuta 1642 Husby, Taalainmaa, Ruotsi – 8. heinäkuuta 1679) oli ruotsalainen kirjailija, kieliteoreetikko ja – tutkija, virsirunoilija.

Elämä ja työ 
Columbus oli kotoisin papin poika, Taalainmaalta. Hän opiskeli Upsalan yliopistossa klassisia ja itämaisia kieliä. Opinnot Olaus Rudbeckin johdolla saivat hänet kiinnostumaan myös luonnontieteistä ja musiikista. Hän kirjoitti tilapäisrunoja latinaksi ja kreikaksi. 1665 hän osallistui yliopiston rehtoria vastaan suunnattuun kahakkaan  ja joutui vankilaan kolmeksi kuukaudeksi, josta hän vapautui kirjoitettuaan kuningas Kaarle XI:ta ylistäviä runoja.

Opintojensa jälkeen hän toimi mm. yksityisopettajana, kielten tutkijana ja runoilijana. 1670-luvun alussa hänestä tuli liikemies Jakob Reenstiernan poikien kotiopettaja Tukholmassa, ja hän sai mahdollisuuden pitkään matkaan Eurooppaan liikemiehen poikien seuralaisena. Ennen matkalle lähtöä hän julkaisi runoteokset Den bibliske Werlden, joka kuvasi ihmisen historiaa luomisesta viimeiseen tuomioon sekä Odae Sveticae, jossa oli lauluja, jotka kuvasivat hänen mukaansa ”maailman luonnetta ja ihmisen tilaa”. Hän viipyi kaksi vuotta Pariisissa jossa hän valmisteli kirjaa  En Swensk Orde–Skötsel, joka oli kielitieteellinen esitys ruotsin kielestä. 1678 hän palasi Ruotsiin, mutta kuoli muutaman kuukauden kuluttua.

Columbuksen runokirjassa ”Odæ sveticæ. Thet är, någre werldsbetrachtelser, sång-wijs författade” oli viimeisenä virsi ”Nu haver denna dag alltefter Guds behag”. Virren esikuvina voidaan nähdä latinankieliset hymnit Te lucis ante terminun ja Christe qui lux et dies ja se on kirjoitettu harvinaiseen kuusisäkeiseen jambi-runomittaan. Virteen liittyi Tukholman sen ajan merkittävimmän muusikon, Saksalaisen kirkon urkurin ja hovikapellimestarin Gustaf Dübenin sävelmä, jolla virttä lauletaan edelleen ja se on samassa muodossa kuin se julkaistiin ensimmäistä kertaa.  Ruotsin Nationalencyklopedin tietosanakirja on todennut, että tämä Dübenin sävelmä on epätavallinen yritys soveltaa ruotsalaiseen 1600-luvun runoon piirteitä italialaisesta resitatiivista, saksalaisesta kenraalibassolaulusta ja ranskalaisesta tanssimusiikista. 

Virsi on Ruotsin kirkon virsikirjan virsi 503 "Taas päättyy päivämme" Anna-Maija Raittilan 1999 tekemänä suomennoksena.

Lähteet 

Ruotsalaiset kirjailijat
Vuonna 1643 syntyneet
Vuonna 1679 kuolleet
Ruotsalaiset virsirunoilijat

Ruotsalaiset runoilijat
Sam Lafferty

Sam Lafferty (s. 6. maaliskuuta 1995 Pennsylvania) on yhdysvaltalainen jääkiekkoilija. Hän edustaa NHL-seura Chicago Blackhawksia. Pittsburgh Penguins varasi keskushyökkääjänä pelaavan Laffertyn vuoden 2014 varaustilaisuudessa neljännellä kierroksella. Tammikuussa 2021 Penguins kauppasi Laffertyn Blackhawksiin vaihdossa Alexander Nylanderiin. Lafferty on kätisyydeltään right. Kaudella 2019-2020 alkaneella NHL-urallaan Lafferty on 19. helmikuuta 2020 mennessä pelannut 43 runkosarjaottelua, joissa on tehnyt kuusi maalia ja seitsemän syöttöä eli 13 tehopistettä.

Lähteet

 https://www.nhl.com/player/sam-lafferty-8478043

Yhdysvaltalaiset jääkiekkoilijat
Chicago Blackhawksin pelaajat
Pittsburgh Penguinsin varaamat pelaajat
Vuonna 1995 syntyneet
Elävät henkilöt
Katie Nageotte

Katie Nageotte (s. 13. kesäkuuta 1991) on yhdysvaltalainen seiväshyppääjä. Hän sijoittui viidenneksi sisäratojen MM-kilpailuissa 2018 tuloksella 470 cm ja seitsemänneksi Dohan MM-kilpailuissa 2019 tuloksella 470 cm. Pan-Amerikan mestaruuskilpailuissa vuonna 2019 hän saavutti hopeamitalin tuloksella 470 cm. Hän voitti olympiakultaa vuodelle 2021 siirretyissä Tokion olympialaisissa tuloksella 490 cm. Belgradin MM-hallikilpailuissa 2022 hän saavutti hopeaa tuloksella 475 cm. Eugenen MM-kilpailuissa 2022 hän voitti kultaa tuloksella 485 cm.

Ennätyksensä 495 cm Nageotte hyppäsi kesäkuussa 2021.

Lähteet 
 

Yhdysvaltalaiset seiväshyppääjät
Yhdysvaltalaiset olympiavoittajat
Vuonna 1991 syntyneet
Elävät henkilöt
Theodore Andrea Cook

Sir Theodore  Andrea Cook (28. maaliskuuta 1867 – 16. syyskuuta 1928) oli brittiläinen kirjailija ja olympiamitalisti.

Cook harrasti yliopisto-opintojensa aikana jalkapalloa, soutamista ja miekkailua. Järjestötoiminnan osalta hän toimi Britannian Olympiajärjestössä () vuosina 1905–20 sekä Kansainvälisessä olympiakomiteassa () vuosina 1909–15. Cook erosi järjestötehtävistään, koska hänen mielestään saksalaiset eivät saaneet osallistua olympiatoimintaan ensimmäisen maailmansodan tapahtumien vuoksi. 

Cook itse osallistui vuoden 1920 Antwerpenin olympialaisiin, joissa sai olympiahopeaa kirjallisuudesta runoteoksellaan Antwerpenin olympialaiset.

Cook työskenteli päätoimittajana 1900–luvun alussa muun muassa St. James' Gazettessa, Daily Telegraphissa ja The Fieldissä. Hän kirjoitti myös paljon kirjoja, kuten 
The Story of Rouen, 
The Mark of the Beast, 
The Official Report of the Olympic Games 1908, 
Thomas Doggett, deceased : a famous comedian: PART I. The Man ja 
The Cruise of the Branwen : being a short history of the modern revival of the Olympic Games, together with an account of the adventures of the English fencing team in Athens in 1906.

Lähteet

Brittiläiset olympiamitalistit
Brittiläiset kirjailijat
Vuonna 1867 syntyneet
Vuonna 1928 kuolleet
Koivunmantokuoriainen

Koivunmantokuoriainen (Scolytus ratzeburgi) on kaarnakuoriaisten alaheimoon kuuluva mantokuoriaislaji. Koivunmantokuoriainen on kooltaan suuri ja kulmikas kuoriainen, jonka peitinsiivet ovat kiiltävät ja väriltään mustat tai punertavat. Aikuisena sen pituus on 4,5-6,5 mm. Koivunmantokuoriainen elää koivuissa useimmiten puun latvaosien kuoren alla. Parveilun ja muninnan aikaan kesäkuussa - heinäkuussa naaraat alkavat kaivamaan noin 10 cm pituisen emokäytävän puuhun, johon laskevat munansa. Toukat kuoriutuvat loppukesästä ja alkavat kaivaa emokäytävästä lähteviä toukkakäytäviä. Koivunmantokuoriaiset talvehtivat toukkana. Aikuiset kuoriutuvat koteloista kesä- heinäkuussa ja ovat sukukypsiä muutamassa päivässä kuoriutumisesta.

Koivunmantokuoriaisen emo- ja toukkakäytävät estävät koivun nilan nestevirtauksia aiheuttaen koivun kuivumista latvasta lähtien. Kuoriainen suosii erityisesti pihojen, puistojen ja koivukujanteiden raudus- ja hieskoivuja. Laji elää myös tuoreessa koivupuutavarassa. 
Koivunmantokuoriainen on Suomessa yleinen Etelä- ja Keski-Suomessa ja sitä on tavattu myös Pohjois-Pohjanmaan korkeudelle saakka.

Aiheesta muualla 
Laji.fi: Koivunmantokuoriainen (Scolytus ratzeburgii)
Metsäntutkimuslaitos (Metla):  Koivunmantokuoriainen (Scolytus ratzeburgi)
iNaturalist: Scolytus ratzeburgi
University of Michigan, Animal Diversity Web (ADW): Scolytus ratzeburgi 
Bark and Wood Boring Beetles of the World, University of Georgia: Scolytus ratzeburgi 
Pherobase: Semiochemicals of Scolytus ratzeburgi, the Birch sapwood borer 

Kaarnakuoriaiset
Kasvien tuhohyönteiset
Anniina Kivimäki

Anniina Kivimäki (s. 3. maaliskuuta 1999 Lapua) on suomalainen  kilpakävelijä, joka edustaa Lapuan Virkiää. Hänen valmentajansa on Marko Kivimäki.

Kivimäki voitti vuoden 2020 Kalevan kisoissa Turussa kultaa 10 000 metrin kävelyssä. Tampereen Kalevan kisoissa 2021 hän voitti Suomen-mestaruuden 10 kilometrin kävelyssä. Sisäratojen Suomen-mestaruuskilpailuissa Kivimäki on saanut kultaa 3 000 metrin kävelyssä vuosina 2020, 2021 ja 2022. Viestijuoksun SM-kilpailuissa hän on saavuttanut 3 × 3 000 metrin kävelyviestissä kultaa vuonna 2021 sekä hopeaa vuosina 2018, 2019 ja 2020. Kivimäki teki 22. helmikuuta 2020 hallissa Helsingissä 3 000 metrin kävelyssä alle 23-vuotiaiden Suomen ennätyksen kävelemällä ajan 13.00,22 minuuttia. Hän rikkoi sillä Sari Essayahin 32 vuotta vanhan ennätyksen. Hän paransi seuraavan talven SM-hallikisoissa ikäluokan Suomen ennätyksen aikaan 12.57,35.

Kivimäki sijoittui 10 000 metrin kävelyssä 22:nneksi alle 20-vuotiaiden MM-kilpailuissa 2018. Hän oli 20 kilometrin kävelyssä viidestoista alle 23-vuotiaiden EM-kilpailuissa 2019 ja yhdeksäs saman ikäluokan EM-kilpailuissa Tallinnassa 2021.

Henkilökohtaiset ennätykset 
 Ulkoradat

 Sisäradat

Lähteet 

Suomalaiset kävelijät
Vuonna 1999 syntyneet
Elävät henkilöt
Jean Hilliard

Jean Hilliard (syn. 1961) on minnesotalainen nainen, joka selviytyi 6 tunnin pituisesta paleltumisesta pakkasessa auto-onnettomuuden jälkeen. Toimittajat ja lääkärit kuvailivat hänen selviytymistään "ihmeeksi".

Selviytyminen ja paraneminen 
20. joulukuuta 1980 Jean joutui onnettomuuteen pakkassäällä. Hän käveli ystävänsä luokse 3,2 kilometriä, mutta lyyhistyi 4,6 metrin päähän ovesta. Pakkanen laski -30 °C, ja hänet löydettiin "jäisen jähmeänä" klo 7 aikoihin aamulla. Hän oli ollut pakkasessa kuusi tuntia. Hänet vietiin Fosstonin sairaalaan, jossa sairaanhoitajat sanoivat että hänen ihonsa oli liian kova pistettäväksi kanyylillä ja hänen ruumiinlämpönsä liian matala mitattavaksi lämpömittarilla. Hänen kasvonsa olivat kalpeat eivätkä silmät reagoineet valoon. Hänen pulssinsa laskettiin 12 lyöntiin minuutissa. Lääkärit arvelivat, etteivät hänen sisäelimensä olleet jäätyneet siksi, että hänellä oli alkoholia elimistössään. Tämä esti pysyvän vahingon.

Sairaalaan päästyään hänet käärittiin sähköiseen lämpöpeittoon. Kaksi tuntia myöhemmin hän sai kohtauksia ja hänen tajuntansa palasi. Hänen ainoat vammansa olivat pakkasenpuremat, jotka hoidettiin siirtämällä ihoa muualta kehosta.

Lääketiede
Kärsimys ja kunnia

Kärsimys ja kunnia (Dolor y gloria) on espanjalainen elokuva vuodelta 2019. Sen ohjasi Pedro Almodóvar. Elokuva kertoo tulevan elokuvaohjaajan lapsuudesta ja nuoruudesta. Sen teemana ovat luovuus ja kutsumus taiteelliseen työhön.

Antonio Banderas sai miespääosasta Cannesin elokuvajuhlien parhaan miespääosan palkinnon, sekä Oscar ehdokkuden.

Näyttelijät 

Lähde:

Lähteet 

Pedro Almodóvarin ohjaamat elokuvat
Päihdeaiheiset elokuvat
Vuoden 2019 elokuvat
Heta Veikkola

Heta Lyyli Veikkola (s. 23. toukokuuta 2003 Lapua) on suomalainen kilpakävelijä. Hän edustaa Lapuan Virkiää ja häntä valmentaa Mikko Kuivinen. Aikaisemmin häntä on valmentanut Marko Kivimäki (2015–2021) ja Jani Lehtinen (2022).

Kalevan kisoista Veikkola otti hopeaa 10 kilometrin kävelyssä vuonna 2021 ennätyksellään 46.57.

Sisäratojen Suomen-mestaruuskilpailuissa Veikkola on saanut pronssia 3 000 metrin kävelyssä vuosina 2020 ja 2021. Viestijuoksun SM-kilpailuissa hän on saavuttanut 3 × 3 000 metrin kävelyviestissä kultaa vuonna 2021 sekä hopeaa vuosina 2018, 2019 ja 2020.

Veikkola on edustanut Suomea Euroopan nuorten olympiafestivaaleilla Bakussa Azerbaidžanissa 2019 sijoittuen 5 000 metrin kävelyssä kahdeksanneksi. Vuonna 2021 Veikkola edusti Suomea alle 20-vuotiaiden Euroopan-mestaruuskilpailuissa sijoittuen 10 000 metrin kävelyssä kahdenneksitoista. Vuonna 2022 hän sijoittui Muscatin MM-joukkuekilpailuissa alle 20-vuotiaiden 10 kilometrin kävelyssä kolmanneksi ajalla 48.11 ja alle 20-vuotiaiden MM-kilpailuissa Calissa 10 000 metrin kävelyssä 33:nneksi.

Lähteet 

Suomalaiset kävelijät
Vuonna 2003 syntyneet
Elävät henkilöt
Judy (elokuva)

Judy on vuonna 2019 valmistunut elämäkerrallinen draamaelokuva laulaja ja näyttelijä Judy Garlandista. Elokuvan on ohjannut Rupert Goold. Judy -elokuva on sovitus Peter Quilterin West Endissä ja Broadwaylla nähdystä näytelmästä End of the Rainbow. Judyn pääosassa Judy Garlandia esittää Renée Zellweger, joka myös itse laulaa elokuvassa. Zellweger palkittiin roolisuorituksestaan Oscar-, SAG-, BAFTA- ja Golden Globe -palkinnoilla.

Juoni 
Elokuva kertoo Judy Garlandin elämästä vuonna 1969. Elokuva kuvaa Garlandin köyhtyneenä alkoholistina, joka esiintyy Lontoon yökerhoissa vaihtelevalla menestyksellä.

Elokuvassa näytetään jaksoja myös 15-vuotiaan Garlandin elämästä elokuvastudiolla. Siellä hänelle valitetaan painosta sekä tarjotaan rauhoittavia ja piristäviä lääkkeitä, jotka johtavat väärinkäytön kierteeseen.

Rooleissa 

 Renée Zellweger - Judy Garland
 Darci Shaw - nuori Judy Garland
 Jessie Buckley - Rosalyn Wilder
 Finn Wittrock - Mickey Deans
 Rufus Sewell - Sidney Luft
 Michael Gambon - Bernard Delfont
 Richard Cordery - Louis B. Mayer
 Bella Ramsey - Lorna Luft
 Royce Pierreson - Burt Rhodes
 Andy Nyman - Dan
 Phil Dunster - Ben
 Daniel Cerqueira - Stan
 Arthur McBain - Askith
 John Dagleish - Lonnie Donegan
 Gemma-Leah Devereux - Liza Minnelli
 David Rubin - Noel
 Lewin Lloyd - Joey Luft
 Fenella Woolgar - Margaret Hamilton
 Gus Barry - Mickey Rooney

Lähteet 

Vuoden 2019 elokuvat
Jangtsenbaraali

Jangtsenbaraali (Pseudois schaeferi) on Kiinan Sichuanin, Yunnanin ja Tiibetin alueilla tavattava puolilammas. Se on määritelty vaihtelevasti joko omaksi lajikseen, tai baraalin alalajiksi. Kansainvälinen luonnonsuojeluliitto pitää sitä erittäin uhanalaisena.

Taksonomia
Jangtsenbaraali on luokiteltu vaihdellen omaksi lajikseen tai baraalin alalajiksi (P. nayaur). Esimerkiksi kansainvälinen luonnonsuojeluliitto määrittelee sen baraalin alalajiksi molekyyligenettisten tutkimusten perusteella. Lajin kuvaili Theodor Haltenorth vuonna 1963.

Koko ja ulkonäkö
Jangtsenbaraali on tavallista baraalia pienempi. Urokset painavat 28-35 kg ja naaraat 25 kg. Ruumiin pituus on 106-140 cm ja säkäkorkeus 50-80 cm. Lajin turkki on talvisin hopeanharmaa ja kesäisin ruskeanharmaa. Vatsan ja ruumiin karvoitusta erottaa ohut musta raita. Ruumiin alapuoli ja jalkojen sisäosat ovat valkoisia. Uroksilla ja naarailla kasvaa sarvet, jotka ovat tavallisen baraalin sarvia paljon pienemmät. Uroksen sarvet ovat suhteessa naarasiin paksummat ja ne kaartuvat sen sivuille. Naarailla on pienet suorat sarvet.

Levinneisyys ja elinympäristö
Jangtsenbaraalia tavataan Kiinassa osissa Sichuanin ja Yunnanin maakuntia, sekä Tiibetin autonomisella alueella. Levinneisyysalue käsittää melko kapean alueen Jinshajiangin laaksossa Jangtsen yläjuoksulla. 

Lajin elinympäristö on vaikeakulkuista maastoa jyrkillä kalloilla 2 700-3 200 metrin korkeudella mmerenpinnasta. Kasvillisuus seudulla on harvaa. Lajia sen sukulaisen baraalin elinalueesta erottaa tammimetsävyöhyke, jota yksilöt eivät ilmeisesti ylitä. Niitä saattaa kuitenkin ajoittain esiintyä lähimetsissä ja metsäaukeilla.

Elintavat
Lajin yksilöt esiintyvät nykyisin tavallisesti alle 15 yksilön laumoissa. Aiemmin yleisiä olivat 10–36 yksilön laumat. Urokset voivat muodostaa pelkästään uroksia käsittäviä rymhiä, tai liikkua naaraiden kanssa samassa ryhmässä. Ne ovat yleensä aktiivisimmillaan aamuisin ja myöhään iltapäivällä. Keskipäivän ne viettävät lepäillen.

Laji käyttää ravinnokseen pääasiassa ruohoja, mutta myös muita kasveja. Kaikkiaan sen ruokavalioon on todettu kuuluvan yli 20 eri kasvilajia, joihin lukeutuvat heinät esimerkiksi harjasheinälaji Pennisetum flaccidum ja Setarica glauca, sekä mähkälaji nuoramähkä (Selaginella sanguinolenta).

Lajin petoeläimiä ovat leopardi, vuorisusi, susi ja suuret petolinnut. Luonteeltaan ne ovat hyvin varovaisia ja tästä syystä niitä on vaikea havaita luonnossa.

Uhat ja suojelu
Kansainvälinen luonnonsuojeluliitto eli IUCN on määritellyt lajin erittäin uhanalaiseksi lajiksi. Kannan oli arvioitu vähentyneet 50 % 21-vuoden aikana. Kannan koosta on kuitenkin tehty toisistaan poikkeavia arvioita, joiden mukaan kannan koko olisi arviosta riippuen 7 000 tai vain muutama sata yksilöä. Huomattavia uhkia lajille ovat elinympäristön tuhoutuminen ja metsästys.

Lähteet

Vuohieläimet
Demokraattinen puolue (Hongkong)

Demokraattinen puolue (; ; lyh. DP) on Hongkongissa toimiva liberaali puolue. Se kuuluu ns. demokratiamyönteiseen blokkiin ja tällä hetkellä blokin isoin yksittäinen puolue. 

Demokraattinen puolue syntyi 1994, kun kaksi puoluetta (United Democrats of Hong Kong ja Meeting Point) yhdistyivät.

Demokraattista puoluetta edustava ja sen entinen parlamentaarikko Martin Lee on Liberal Internationalin henkilökohtainen jäsen.

Marraskuussa 2020 puolueen edustajat Hongkongin lainsäädäntöneuvostossa (LegCo) erosivat yhdessä muiden demokratiamyönteisten puolueiden kanssa. Ero oli protesti neljän edustajan, joiden kaupungin hallitus katsoi olevan epälojaaleja ja epäisänmaallisia, erottamiselle.

Ideologia ja näkemyksiä 
Demokraattisen puolueen mielestä yksi maa, kaksi järjestelmää -systeemi, jossa Hongkongille taataan laaja autonomia, on alueen kannalta paras vaihtoehto. Hongkongin katsotaan olevan erottamaton osa Kiinan kansantasavaltaa.. Kiinan ja englannin tulisi jatkossakin olla alueen virallisia kieliä. 

Ulkopolitiikassa puolue haluaa Hongkongin kehittävän kansainvälistä asemaansa kaupan ja talouden keskuksena.

Sisäpolitiikassa DP kannattaa vallan kolmijako-opin ja oikeuslaitoksen riippumattomuuden säilyttämistä. Virkamiesten tulisi olla hongkonglaisia.

Lähteet

Aiheesta muualla 

 Puolueen YouTube-kanava 
Hongkongilaiset puolueet
Hiekkasärkät Areena

Hiekkasärkät Areena (ent. Event Park Arena) sijaitsee Kalajoen matkailukeskuksen yhteydessä. Areenan koko on yli 3000 m² ja sinne mahtuu noin 2500 ihmistä. 

Hiekkasärkät Areenalla järjestetään konsertteja, kokouksia, yritystilaisuuksia, juhlia, messuja, sekä viihdetapahtumia. Keväällä 2020 areenalla järjestetään muun muassa Tubetour ja Piha, puutarha ja kädentaito -messut. Hallin vieressä sijaitsee Kalajoen pienlentokenttäalue.

Areenan tapahtumajärjestäjäksi tuli vuonna 2020 KPK Events.

Lähteet 

Kalajoen urheilu
Kalajoen rakennukset ja rakennelmat
Suomen urheiluhallit
Kirjallisuusvuosi 1839

Kirjallisuusvuosi 1839 käsittelee vuoden 1839 tärkeitä kirjallisuuden tapahtumia, uutisia ja julkistuksia.

Tapahtumia 
 Helsingin yliopistossa hyväksyttiin Matthias Alexander Castrénin väitöskirja De affinitate declinationum in lingua Fennica, Esthonica et Lapponica. Siinä hän tarkasteli suomen, viron ja saamen deklinaation yhteisiä piirteitä.
 Åbo Svenska Teater aloitti toimintansa 21. tammikuuta Turussa näytelmällä Gubben i Bergsbygden.

Julkaisuja 
 Michel Eugène Chevreul – De la loi du contraste simultané des couleurs et de l'assortiment des objets colorés (kuvataiteen värioppi)
 Charles Darwin – Beaglen matka
 Charles Dickens – Oliver Twist (ensimmäinen osa)
 Charles Dickens – Nicholas Nicklebyn elämä ja seikkailut (jälkimmäinen osa)
 Elias Lönnrot – Suomalaisen talonpojan koti-lääkäri
 Stendhal – La Chartreuse de Parme (Suom. Parman kartusiaaniluostari, 1971)

Palkintoja

Lähteet 

1839
1839
Pasi Tuominen (virkamies)

Pasi Olavi Tuominen (s. 29. heinäkuuta 1965 Tampere) on suomalainen virkamies ja juristi. Hän on työskennellyt vuodesta 1997 ulkoministeriön palveluksessa.

Tuominen tuli ylioppilaaksi Messukylän lukiosta vuonna 1984 ja valmistui oikeustieteen maisteriksi Helsingin yliopistosta 1991 ja yhteiskuntatieteiden maisteriksi Tampereen yliopistosta 1991. Hän sai varatuomarin arvon vuonna 1992. Hän työskenteli muun muassa UNIFILin sotilaslakimiehenä 1995–1996 ja aloitti uransa ulkoministeriössä vuonna 1997. Hän toimi ulkoasiainsihteerinä 1998–2007, lähetystöneuvoksena 2007–2012 ja ulkoasiainneuvoksena vuodesta 2012. Tuominen oli Suomen Unkarin-suurlähettiläänä vuodesta 2012, ja vuonna 2015 hän palasi Suomeen ulkoministeriön konsulipäälliköksi.

Helmikuussa 2020 ulkoministeri Pekka Haaviston toimista käynnistettiin esitutkinta, kun ilmeni, että hän oli koettanut siirtää Tuomisen pois virastaan, koska Al-Holin pakolaisleirillä olevien suomalaisten kotiuttamisesta oli syntynyt erimielisyyttä syksyllä 2019.

Lähteet 

Vuonna 1965 syntyneet
Suomalaiset juristit
Suomen suurlähettiläät
Elävät henkilöt
Mohamed Ould Ghazouani

Mohamed Ould Ghazouani (s. 31. joulukuuta 1956) on mauritanialainen armeijan kenraali, joka on ollut heinäkuusta 2019 lähtien Mauritanian presidentti.

Hän nousi presidentiksi heinäkuussa 2019 voitettuaan presidentinvaalit kuukautta aiemmin. Ghazouani oli edellisen presidentin Mohamed Ould Abdel Azizin itse valitsema ehdokas seuraajakseen ja Ghazouanin arveltiinkin tulevan jonkinlaiseksi keulakuvaksi edeltäjänsä jatkaessa todellisena vallankäyttäjänä, sillä perustuslaki esti saman presidentin valitsemisen kolmatta kertaa peräkkäin. Kuitenkin uusi presidentti Mohamed Ould Ghazouani voitti valtataistelun ja hänen kannattajansa saivat valta-aseman hallitsevassa UPR-puolueessa (Union pour la republique), joten poliittiseksi kilpailijaksi muuttunut entinen liittolainen, edellinen presidentti Mohamed Ould Aziz kärsi tappion.

Lähteet 

Mauritanian presidentit
Kenraalit
Vuonna 1956 syntyneet
Elävät henkilöt
Paul Eber

Paul Eber (8. marraskuuta 1511 Kitzingen, Baijeri Saksa – 10. joulukuuta 1569 Wittenberg) oli klassisten kielten professori, luonnontieteilijä, reformaattori, virsirunoilija ja superintendentti Wittenbergissä.

Elämä ja työ 
Eber kävi koulua Ansbachissa ja Nürnbergissä..Vuonna 1532 hän siirtyi Wittenbergin yliopistoon ja valmistui 1536 ja sai paikan filosofisessa tiedekunnassa opettajana. Hänet nimitettiin 1544 latinan kielen, sitten muiden vanhojen kielten ja lopulta luonnontieteiden professoriksi. Kaupungin saarnaajaksi ja superindenteiksi hänet nimitettiin 1558 ja 1559 hän sai teologian tohtorin arvon.

Hän oli Philipp Melanchtonin läheinen ystävä ja avustaja. Melanctonin kuoleman jälkeen Eber jatkoi Melanchtonin työtä puolustaessaan tämän linjaa reformaatioon liittyvissä kiistoissa "filiippistien" ja "aitoluterilaisten” välillä.

Eber oli merkittävä virsirunoilija Wittenberigssä. Monia hänen virsiään laulettiin Martin Lutherin käyttämillä sävelmillä. Hänen nimiinsä on merkitty 17 virttä. 

Eberin virsistä on säilynyt yleisesti käytössä vain yksi, "Wenn wir in höchsten Nöten sein". Sen taustalla on Joachim Camerariuksen latinankielinen virsi "In tenebris nostrae et tensa galigine mentis” noin vuodelta 1546 jonka pohjalta Eber on kirjoittanut virren. Eber oli Camerianiuksen oppilas ja virtensä Eber teki n. 1560,  Virsi levisi nopeasti Saksassa. Se oli  myös Suomen ev. lut. kirkon virsikirjoissa vuoden 1937 virsikirjaan saakka (virsi 566 "Nyt maassa hätä suuri on").  Virsi on edelleen Ruotsin kirkon virsikirjassa, virsi 540 "Kun hätä meillä suuri on"  (Suom. Hemminki Maskulainen v:n 1605 virsikirjaan, uud. suom. Niilo Rauhala 1995).

Kirjallisuutta 

 Werner Raupp: Art. Eber, Paul, in: Lexikon der Reformationszeit. Ed: Klaus Ganzer u. Bruno Steimer, Herder, Freiburg/Basel/Wien 2002 (ISBN 3-451-22019-9) (englanti: Dictionary of reformation. Transl. by Brian McNeil, New York: Crossroad Publ. Co. 2004; ISBN 0-8245-2119-6), kol. 205-206.  
 Daniel Gehrt / Volker Leppin (Ed.): Paul Eber (1511–1569). Humanist und Theologe der zweiten Generation der Wittenberger Reformation, Leipzig 2014 (ISBN 978-3-374-03056-9).

Lähteet 

Saksalaiset papit
Saksalaiset virsirunoilijat
Saksalaiset luterilaiset teologit‏‎
Vuonna 1511 syntyneet
Vuonna 1569 kuolleet
Prem Das Rai

Prem Das Rai (s. 31. heinäkuuta 1954) on intialainen poliitikko, joka edusti Sikkimiä maansa parlamentin alahuoneessa vuosina 2009–2019. Hän on valmistunut IIT Kanpurista ja IIM Ahmedabadista. Se tekee hänestä ensimmäisen intialaisen parlamentaarikon, joka on valmistunut maan arvostetuista teknillisistä korkeakouluista (IIT) että johtamiskouluista (IIM).

IIT-Kanpurista hän valmistui vuonna 1976 kemiantekniikasta tutkinnolla B.Tech. Kahden vuoden kuluttua hän suoritti MBA-tutkinnon IIM Ahmedabadista. Valmistumisensa jälkeen hän työskenteli Bank of Americalle Kalkutassa. Hänen kiinnostuksensa politiikkaa kohtaan kasvoi opiskeluaikoina, jolloin Sikkimin kuvernööri C. K. Lal kannusti ja ohjeisti häntä osallistumaan poliitiikkaan. Rain isä oli myös toiminut politiikassa, minkä vuoksi hänellä oli varhain kehittynyt kiinnostus politiikkaa kohtaan. Hänen toinen kautensa Lok Sabhassa päättyi vuonna 2019. Hänen tilalleen valittiin toinen ehdokas, koska puolueen säännöt kieltävät yli kaksi peräkkäistä kautta.

Rai on ollut naimisissa Jean Rain kanssa vuodesta 1982. Heillä on poika ja tytär.

Lähteet

Lok Sabhan jäsenet
Vuonna 1954 syntyneet
Elävät henkilöt
Nyrkki (televisiosarja)

Nyrkki (englanninkieliseltä myyntinimeltään Shadow Lines) on suomalainen draamasarja, joka sijoittuu Helsinkiin, 1950-luvun kylmän sodan aikaan. Sarjan keskiössä on Supon salainen iskuryhmä Nyrkki. Vakoojatarinassa ovat mukana myös CIA ja KGB. Sarjan pääosissa näyttelevät Emmi Parviainen, Olavi Uusivirta, Hannu-Pekka Björkman, Sampo Sarkola ja Katja Küttner. Sarjan ovat ohjanneet AJ Annila ja Alli Haapasalo ja sen ovat käsikirjoittaneet Katri ja Kirsti Manninen.

Ensimmäinen tuotantokausi 
Ensimmäinen tuotantokausi sijoittuu vuoden 1955 Helsinkiin. Presidentinvaalit lähestyvät ja KGB, CIA ja muut ajan tiedustelupalvelut yrittävät varmistaa, että Suomeen valitaan heidän haluamansa presidentti. Supon salainen iskuryhmä Nyrkki pyrkii suojelemaan Suomen itsenäisyyttä.

Tuotantokauden kaikki 10 jaksoa julkaistiin maksullisessa Elisa Viihde -suoratoistopalvelussa 4. lokakuuta 2019. C More -suoratoistopalvelussa jaksot julkaistiin syyskuussa 2020 ja televisiossa MTV3-kanavalla esittäminen alkoi helmikuussa 2021. Ensimmäisen kauden budjetti oli neljä miljoonaa euroa, josta Suomen elokuvasäätiön osuus oli 150 000 euroa. Myös Business Finland on rahoittanut sarjaa.

Rooleissa

Jaksot

Toinen tuotantokausi 
Toisella tuotantokaudella ollaan vuodessa 1956 ja Urho Kekkonen on juuri valittu uudeksi presidentiksi.

Kauden kuvaukset alkoivat kesäkuussa 2020 ja sen julkaisu Elisa Viihde Viaplayssä alkoi 6. syyskuuta 2021. Uudessa keskeisessä roolissa näytteli Eero Ritala.

Rooleissa

Jaksot

Lähteet

Aiheesta muualla 
 Sarja Elisa Viihde Viaplay -suoratoistopalvelussa
 Sarjan traileri YouTubessa
 Kotimainen uutuustrilleri Nyrkki onnistuu viiden tähden arvoisesti – Sarjassa kylmä sota repii Eurooppaa, Helsinkiä ja ihmisiä | Aamulehti

2010-luvun televisiosarjat
2020-luvun televisiosarjat
Suomalaiset draamasarjat
Elisa Viihde -alkuperäissarjat
MTV3:n televisio-ohjelmat
Eero Ahola (kuulantyöntäjä)

Eero Ahola (s. 15. tammikuuta 1999) on suomalainen kuulantyöntäjä ja kiekonheittäjä, joka edustaa Porin Yleisurheilua. Hänen valmentajansa ovat Jarkko Ahola ja Juuso Sillanpää.

Ahola saavutti alle 18-vuotiaiden EM-kilpailuissa 2016 pronssia kuulantyönnössä tuloksella 21,24 (5 kg:n kuula) ja oli kiekonheitossa kymmenes. Alle 20-vuotiaiden EM-kilpailuissa 2017 hän sijoittui kuulantyönnössä yhdeksänneksi. Saman ikäluokan MM-kilpailuissa 2018 hän oli kuulantyönnössä kymmenes ja karsiutui kiekonheiton loppukilpailusta. Alle 23-vuotiaiden EM-kilpailuissa hän karsiutui kuulantyönnön loppukilpailusta 2019 ja 2021.

Ahola voitti Kalevan kisoissa mestaruuden vuonna 2020 tuloksella 18,30 ja 2022 tuloksella 18,06. Pronssia hän saavutti 2021. Vuoden 2020 sisäratojen Suomen-mestaruuskilpailuissa Ahola voitti kultaa kuulantyönnössä ennätyksellään 18,68. Sisäratojen SM-hopeaa hän sai 2021. Aikuisten maaottelussa hän kilpaili ensimmäisen kerran 2018.

Lähteet 

Vuonna 1999 syntyneet
Elävät henkilöt
Suomalaiset kuulantyöntäjät
Suomalaiset kiekonheittäjät
Julien Médecin

Julien J. S. Médecin (1894 – 26. tammikuuta 1986) oli monacolainen arkkitehti ja olympiamitalisti. 

Médecin osallistui vuoden 1924 Pariisin olympialaisiin, joissa voitti olympiapronssia arkkitehtuurissa teoksellaan Monte Carlon stadionin rakennussuunnitelmat.

Huomioita

Lähteet

Monacolaiset olympiamitalistit
Monacolaiset arkkitehdit
Vuonna 1894 syntyneet
Vuonna 1986 kuolleet
Michael Cainen filmografia ja teatteriesiintymiset

Tämä on Michael Cainen filmografia ja teatteriesiintymiset.

Elokuvat

Televisioelokuvat

Lyhytelokuvat

Dokumenttielokuvat

Muut työt elokuvissa

Televisio

Muita projekteja 

 Caine esiintyi radiokanavien BBC Home Servicen ja BBC Third Programmen radionäytelmissä 1960-luvun alussa.
 Caine on kertojana Rabbit Ears: King Midas and the Golden Touch -äänikirjassa (1991).
 Caine ääninäyttelee Alfred Pennyworthia videopelissä Batman Begins (2005).
 Suurena chillout-musiikin ystävänä Caine on julkaissut kokoelmalevyn Cained (2007), johon hän on itse koonnut chillout-musiikkia.
 Caine on lukijana lapsille suunnatussa GivingTales-sovelluksessa (2015), jossa on saatavilla H. C. Andersenin satuja.

Teatteri 

Filmografiat
Seulonnan keskeiset artikkelit
Macaon lainsäädäntöneuvosto

Macaon lainsäädäntöneuvosto (, ) on Macaon erityishallintoalueen lakiasäätävä elin. Se koostuu 33 edustajasta, joista osa valitaan neljän vuoden välein järjestettävissä vaaleissa. 

Lainsäädäntöneuvostolla on myös valta panna kaupungin hallintojohtaja viralta.

Kokoonpano ja edustajat 
Neuvostoon valitaan 14 edustajaa suorilla vaaleilla ja 12 erilaisia ammattikuntia ja elinkeinoelämää edustavilta listoilta. Näiden lisäksi hallintojohtaja nimittää seitsemän edustajaa. Nykyinen 33 edustajan kokoonpano otettiin käyttöön vuonna 2013. 

Edustajien tulee olla Macaon pysyviä asukkaita. Edustajien toimikausi on neljä vuotta. Vuonna 2021 kaupungin hallitus ilmoitti, että se tukee Kiinan vaatimaa muutosta Hongkongin vaalilakiin, jonka nojalla ainoastaan "patriootit" (eli kommunistisen puolueen hyväksymät ehdokkaat) saavat asettua ehdokkaaksi, ja haluavansa Macaolle vastaavan muutoksen. 

Perinteisen oikeisto-vasemmisto -akselin sijaan puolueet jaetaan Peking- ja demokratiamyönteisiin.

Viimeisimmät vaalit 
Viimeisimmät vaalit pidettiin syyskuussa 2021. Ainoa demokratiamyönteinen puolue, joka sai asettaa ehdokkaita, oli Uusi toivo, joka sai kaksi edustajaa. 

Äänestysaktiivisuus oli historiallisen matala. Kaupungin viranomaiset syyttivät huonoa säätä ja koronaviruspandemiaa.

Lähteet 

Macaon politiikka
Parlamentit
Uusi toivo (Macao)

Uusi toivo (, ) on Macaon erityishallintoalueella toimiva puolue, joka kuuluu demokratiamyönteiseen blokkiin.

Puolueen taustalla toimii järjestö nimeltä Associação dos Trabalhadores da Função Pública de Macau, joka on vuonna 1987 perustettu edunvalvontaryhmä julkisten alojen virkamiehille. 

Puolue kannattaa mm. seuraavia asioita:

 Toimia eläinten hylkäämistä ja rääkkäämistä vastaa.
 Seksuaalisen suuntautumisen ja sukupuolen perusteella tapahtuvan syrjinnän kieltäminen. 
 Monopolien purkamista.
Vuoden 2021 lainsäädäntöneuvoston vaaleissa puolue oli ainoa sallittu demokratiamyönteinen puolue. Se voitti yhteensä kaksi paikkaa.

Lähteet 

Macaolaiset puolueet
Harri Tuovinen

Harri "Hade" Tuovinen (s. 27. helmikuuta 1978 Espoo) on suomalainen muusikko, joka tuli tunnetuksi 1990-luvulla Juustopäät-yhtyeen basisti-laulajana. Hän on vaikuttanut myös muun muassa Syksy- ja TJ Ääretön -yhtyeissä sekä toiminut taustalaulajana mm. Apulanta- ja Hybrid Children -yhtyeiden levyillä.

Tuovinen on koulutukseltaan pianonvirittäjä ja erityisopettaja (AmE). Hän saavutti vuonna 2011 potkunyrkkeilyn SM-hopeaa.

Lähteet 

Suomalaiset basistit
Suomalaiset potkunyrkkeilijät
Vuonna 1978 syntyneet
Elävät henkilöt
Khadga Prasad Oli

Khadga Prasad Sharma Oli (s. 22. helmikuuta 1952), joka tunnetaan nimellä KP Sharma Oli on nepalilainen poliitikko, joka on toiminut Nepalin pääministerinä vuodesta 2018 lähtien.

Joulukuun 2017 vaaleissa kommunististen puolueiden liittouma eli CPN-UML ja maolainen puolue saivat suuren vaalivoiton ja selvän enemmistön parlamenttiin. Kongressipuolue menestyi odotettua huonommin. Helmikuussa 2018 kommunistista puoluetta CPN-UML edustava KP Sharma Oli aloitti Nepalin uutena pääministerinä kommunististen puolueiden hallituskoalitiossa . Oli seurasi virassa kongressipuolueen Sher Bahadur Deubaa. Oli on ollut aiemmin Nepalin pääministeri vajaan vuoden ajan vuosina 2015-2016 ja Nepalin kommunistista puoluetta hän on johtanut vuodesta 2014. Nepalin autoritaarisen monarkian aikana Oli vietti aikoinaan vankilassa 14 vuotta radikaalin kommunistisen poliittisen toimintansa takia.

Lähteet

Aiheesta muualla

Nepalin pääministerit
Kommunistit
Vuonna 1952 syntyneet
Elävät henkilöt
En kvest for den hellige gral

En kvest for den hellige gral on norjalaisen folk metal -yhtyeen Trollfestin neljäs studioalbumi.

Kappaleet

Muusikot 
 Trollmannen – laulu
 John Espen Sagstad – soolokitara, kitara
 Manskow – harmonikka, banjo
 Per Spelemann – soolokitara, kitara
 Psychotroll –  basso, koskettimet
 Trollbank – rummut

Arvostelut 
 Allmusic: 
 RockHard:

Lähteet 

Vuoden 2011 albumit
Norjalaiset folk metal -albumit